ସେ ୧ ମାର୍ଚ୍ଚ ୧୯୬୮ରେ ମଣିପୁରର ଇମ୍ଫାଲଠାରେ କାଇରଙ୍ଗ ମଲାଇ ଲେଇକାଇ ନାମକ ଗ୍ରାମରେ ଜନ୍ମ ଗ୍ରହଣ କରିଥିଲେ । ସେ ୧୯୭୮ ମସିହାରେ ସ୍କୁଲରେ ପଢୁଥିବା ସମୟରେ ଖେଳକୁଦରେ ପ୍ରଥମେ ଆଗ୍ରହ ପ୍ରକାଶ କରିଥିଲେ । ଇମ୍ଫାଲରୁ ସେ ନିଜର ସ୍ନାତକ ପଢା ସାରିବା ବେଳକୁ ଭାରତ୍ତୋଳନ ତାଙ୍କର ନିଶା ପାଲଟି ସାରିଥିଲା । ପରେ ସେ ସେଣ୍ଟ୍ରାଲ ରିଜର୍ଭ ପୁଲିସ ଫୋର୍ସ ବିଭାଗରେ ଯୋଗ ଦେଇଥିଲେ । ତା ଛଡା ସେ ୧୯୯୬ରୁ ୧୯୯୮ ଯାଏଁ ପୁଲିସ ଚମ୍ପିୟାନସିପରେ ପତାକା ଧାରଣ କରିବାର ସୌଭାଗ୍ୟ ଅର୍ଜନ କରିଥିଲେ । ସେହି ସମୟସୀମା ମଧ୍ୟରେ ସେ ଭାରତୀୟ ପୁଲିସ ବାହିନୀର ଅଧିନାୟିକା ମଧ୍ୟ ରହିଥିଲେ ।
